Rahimjon Davronov. Rahimjon Qalandar oʻgʻli Davronov (; 1996-yil 3-oktyabrda tugʻilgan) – oʻzbekistonlik professional futbolchi, darvozabon pozitsiyasida oʻynadi. Toshkentning „Lokomotiv“ klubi futbolchisi. Futbolchilik faoliyati. Futbolchilik faoliyatini Muborakning „Mashʼal“ klubida boshlagan. 2019-yilgi mavsumda „Buxoro“ klubi bilan shartnoma imzolagan. 2021-yilgi mavsumda Navbahor jamoasi bilan ikki yillik shartnoma imzolagan. Ikki mavsum davomida klubning asosiy darvozaboni Oʻtkir Yusupovning zahira darvozaboni sifatida faoliyat olib borgan va jamoa tarkibida 1 ta oʻyin oʻtkazgan. 2023-yilgi mavsumda Navbahor jamoasidan „Turon“ jamoasiga taklif qilingan va bir yillik shartnoma imzolagan. 2023-yilgi mavsum davomida Turon klubi tarkibida 24 ta oʻyinda ishtirok etdi va klubning asosiy darvozaboni boʻlgan. 2023-yil dekabr oyida Turon jamoasi bilan shartnomasi yakunlangacha Bekobodning „Metallurg“ klubi bilan shartnoma imzolagan. 2024-yil 16-dekabrda „Lokomotiv“ jamoasi bilan shartnoma imzolagan.